EkBass/fiwiki-20250220-pages-articles huggingface dataset:
Siniset sanat

Siniset sanat (Les Mots bleus) on vuonna 2005 ensi-iltansa saanut Alain Corneaun ohjaama ranskalainen elokuva. == Juoni == Clara (Sylvie Testud) työskentelee lintukaupassa. Hän on kuuromykän tyttärensä Annasta (Camille Gauthier) yksinhuoltaja. Tyttö ei ole koskaan puhunut sanaakaan, eikä Clara itse osaa lukea. Hänellä on trauma lukemisesta, sillä hänen isoäitinsä Baba joutui hyökkäyksen kohteeksi lukiessaan Claralle satua. Clara laittaa Annan kuuromykkien kouluun, jota johtaa Vincent (Sergi López). == Lähteet == Luokka:Vuoden 2005 ranskalaiset elokuvat Luokka:Ranskalaiset romanttiset draamaelokuvat
Horei-Ver

Horei-Ver () on taajama ja Horei-Verin maalaiskunnan keskus Zapoljarnyin piirissä Nenetsian autonomisessa piirikunnan eteläosissa Pohjois-Venäjällä. Taajama sijaitsee Petšoran sivujoen Usan oikeanpuoleisen eli pohjoisen sivuhaaran Kolvajoen yläjuoksulla. Hieman alempana Kolvan varrella sijaitsee myös Horei-Verin maalaiskuntaan kuuluva öljyntuotantotaajama Harjaginski (eli Harjaga), joka on kuntakeskusta paremman, etelään Komin tasavallan Usinskiin johtavan maantien piirissä. Sen sijaan Horei-Veriin ei ole hyvää, ympärivuotisesti liikennöitävissä olevaa maantietä, joskin kärryteitä ja talviteitä käytetään jossain määrin. Puuttuvan tieyhteyden takia Nenetsian pääkaupunkiin Narjan-Mariin, joka on linnuntietä noin 215 kilometrin päässä, sujuu nopeiten pienkoneella (Antonov An-2 yhä käytössä) tai helikopterilla (esimerkiksi Mi-8) lentäen taajaman pohjoispuolella sijaitsevalta pienlentokentältä. Vuoden 2010 väestönlaskennan mukaan Horei-Verin maalaiskunnassa asui yhteensä 739 ihmistä. Kunnan väestöstä noin puolet on nenetsejä. Taajamassa on muun muassa koulu, kulttuurikeskus ja sairaala. ==Lähteet== ==Aiheesta muualla== *Horei-Verin maalaiskunta piirin sivustolla (zrnao.ru) *Kolvajoen virtaamatietoja Horei-Veristä (russia- arcticnet.sr.unh.edu) Luokka:Nenetsian kylät ja taajamat
M/S Betancuria

M/S Betancuria on ollut seuraavien lauttojen nimenä: *M/S Betancuria IMO 8000226, nyk. autolautta M/S Wasa Express *M/S Betancuria IMO 7360667, vuonna 2010 nimellä M/S Winner 10 romutettu autolautta.
Roolipeli (elokuva)

Roolipeli (La Répétition) on vuonna 2000 ensi-iltansa saanut Catherine Corsinin ohjaama elokuva. == Juoni == Nathalie (Emmanuelle Béart) ja Louise (Pascale Bussières) ovat lapsuuden sydänystäviä, joista molemmista tuli näyttelijöitä. Vuosien eron jälkeen he löytävät taas toisensa. Nathaliesta on tullut kuuluisan teatterin komedienne, kun taas Louise tekee hammasproteeseja. == Näyttelijät == Lähde: Viitattu 28.11.2021. == Lähteet == Luokka:Vuoden 2000 ranskalaiset elokuvat Luokka:Ranskalaiset draamaelokuvat Luokka:Vuoden 2000 kanadalaiset elokuvat
Wonderland Murders

Wonderland Murders (televisiossa Wonderland – miljoonan taalan murhat, Wonderland) on vuonna 2003 ensi-iltansa saanut James Coxin ohjaama draamaelokuva, joka perustuu vuonna 1981 sattuneisiin tosielämän murhatapauksiin. Pääosaa esittää Val Kilmer. == Arvioita == Turun Sanomien Tapani Maskulan mielestä elokuvan tomppelimaiset henkilöhahmot eivät ole kovin kiinnostavia, vaikka heistä paljastuu syvää alakuloa. ”Wonderland Murders on teknisessä keikaroinnissaan turhauttava elokuva, jännäriksi liian sotkuinen ja vakavasti nieltäväksi draamaksi sensaatiojournalismiin vivahtava. Filmin ainekset kasvavat kirjaimellisesti esiin sanomalehtien uutisotsikoista, mutta tekijät eivät vaivaudu vetämään niiden taustalta paljastuviin kohtalon oikkuihin juuri lainkaan sosiaalisia ulottuvuuksia.” ==Lähteet== Luokka:Yhdysvaltalaiset draamaelokuvat Luokka:Tositapahtumiin perustuvat elokuvat Luokka:Vuoden 2003 yhdysvaltalaiset elokuvat
Kultainen portti (elokuva)

Kultainen portti (Nuovomondo) on vuonna 2006 ensi-iltansa saanut Emanuele Crialesen ohjaama elokuva 1900-luvun alussa Italiasta Yhdysvaltoihin siirtolaiseksi muuttavasta perheestä. == Lähteet == Luokka:Italialaiset draamaelokuvat Luokka:Vuoden 2006 italialaiset elokuvat
Avesta (täsmennyssivu)

Avesta voi tarkoittaa seuraavia: * Avesta, zarathustralaisuuden pyhien kirjoitusten kokoelma * avesta, muinaispersialainen kieli * Avesta, kunta Taalainmaalla, Ruotsissa * Avesta, Avestan kunnan keskustaajama
Seppo Oinonen

Seppo Sakari Oinonen (6. helmikuuta 1917 Kuopio – 16. toukokuuta 1986 Helsinki) oli suomalainen diplomi-insinööri ja ammattikasvatushallituksen pääjohtaja. Seppo Oinonen kirjoitti ylioppilaaksi Kuopion lyseosta 1936. Hän suoritti diplomi-insinöörin tutkinnon Teknillisen korkeakoulun koneenrakennusosastolla vuonna 1945. Vuonna 1948 Oinonen aloitti Pohjois- Karjalan keskusammattikoulun metallityönosaston ammattiaineiden opettajana ja rehtorina. Vuoden 1959 alussa Oinonen siirtyi Ammattikoulujen Hämeenlinnan opettajaopiston yliopettajaksi ja rehtoriksi. Tästä tehtävästä Oinonen siirtyi ammattikasvatushallituksen ammattiopetuksen osastopäälliköksi vuonna 1969. Ammattikasvatushallituksen pääjohtajaksi hänet nimettiin 1.5.1975. Hän hoiti kyseistä virkaa eläkkeelle jäämiseen asti 1.8.1980. Oinonen piti opetustyössä tärkeänä ydinkohtien ymmärtämistä, opetuksen havainnollisuutta sekä oppilaiden omatoimisuuden kehittämistä. Ryhmätyöskentelyä varten Oinonen suunnitteli välineistön fysiikan ja kemian opetukseen, joita käytettiin monissa ammattikouluissa.Mika Paljakka, Juha Montonen: 50 vuotta ammattikoulutusta Pohjois-Karjalassa Siirryttyään Hämeenlinnan opettajaopistoon hän antoi kokelaille tehtäväksi suunnitella havaintovälineitä ammattikoulujen teknisille linjoille. Oinonen suunnitteli myös havaintokatsomon, jossa istuimet olivat kahdessa tai kolmessa rivissä ja se voitiin siirtää esiteltävän kohteen viereen.Markus Sauri: Matkan varrelta AHO 30 vuotta Oinonen teki itse oppituntien työskentelyohjeet. 60-luvulla hän kirjoitti useita oppikirjoja kemian ja fysiikan opetukseen.Ammattikasvatus 5/69 == Lähteet == Luokka:Suomalaiset opettajat Luokka:Suomalaiset insinöörit Luokka:Valtionlaitosten johtajat Luokka:Koululaitoksen kehittäjät Luokka:Vuonna 1917 syntyneet Luokka:Vuonna 1986 kuolleet
Elizabethtown (elokuva)

Elizabethtown on vuonna 2005 ensi-iltansa saanut yhdysvaltalainen romanttinen draamakomedia, jonka on käsikirjoittanut ja ohjannut Cameron Crowe. Tragikoomisessa tarinassa Orlando Bloom esittää koripallotossujen suunnittelijaa, joka on uhrannut kahdeksan vuotta tuotekehitysprojektiin, joka osoittautuu täydelliseksi fiaskoksi. Samana päivänä kun hän saa potkut, hän kuulee isänsä kuolleen ja lähtee hakemaan tämän ruumista haudattavaksi Kentuckyn Elizabethtownista. Menomatkalla tyhjässä lentokoneessa hän tutustuu lentoemäntään (Kirsten Dunst), joka muuttaa hänen elämänsä. Elokuva sai valtaosin nuivia arvosteluja Toronton elokuvajuhlilla tapahtuneen ensi-iltansa jälkeen. Film-O-Holic.com-elokuvasivuston Tanja Sihvosen mielestä elokuvassa on hyvä perusidea, mutta hajanainen juoni ja liikaa sivuhenkilöitä. Hän kehuu Kirsten Dunstin pirteää roolityötä. == Lähteet == Luokka:Yhdysvaltalaiset romanttiset draamakomediaelokuvat Luokka:Vuoden 2005 yhdysvaltalaiset elokuvat Luokka:Cameron Crowen ohjaamat elokuvat
Kullervo Linnan Säätiö

Kullervo Linnan Säätiö sr oli vuosina 1988–2019 toiminut, Kullervo Linnan mukaan nimetty säätiö, jonka tarkoituksena oli edistää iskelmä- ja tanssimusiikin luomista ja esittämistä Suomessa. Säätiö myönsi Kullervo Linna -palkintoa vuosittain Linnan syntymäpäivänä 24. marraskuuta. Vuonna 2021 palkintojen arvo oli 2 000 euroa. Vuonna 2019 säätiö sulautui Suomen Musiikintekijöiden Georg Malmstén -säätiöön, jonka hallitus jakaa palkinnot. Vuosina 2008–2018 säätiö jakoi joka toinen vuosi myös Ilpo Hakasalo -palkintoa, joka oli tunnustus kotimaisen populaarimusiikin aseman edistämisestä esimerkiksi toimittajana, tutkijana tai kirjailijana. Hakasalo oli musiikkitoimittaja ja säätiön hallituksen pitkäaikainen jäsen. Vuonna 2018 palkinnon arvo oli 2 000 euroa. Palkinto myönnettiin Hakasalon perintövaroista. ==Kullervo Linna -palkinnon saajat== * 1989 Esa Pulliainen, Matti ja Teppo Ruohonen * 1990 Reijo Taipale * 1991 Pauli Granfelt, Jukka Koivisto * 1992 Kaija Pohjola * 1993 Jukka Kuoppamäki, Erkki ”Eki” Jantunen ja Mutkattomat * 1994 Jori Sivonen, Finlanders * 1995 Souvarit * 1996 Markku Johansson, Timo Turpeinen * 1997 Kalervo ”Kassu” Halonen, Yölintu * 1998 Rauno Lehtinen & Savannah * 1999 Veikko Juntunen, Kari Tapio * 2000 Turkka Mali, Martti Metsäketo * 2001 Pekka Hartonen, Kari Litmanen * 2002 Berit, Jorma Toiviainen * 2003 Arja Koriseva, Tanssiorkesteri Petoman * 2004 Anna Eriksson, Vexi Salmi * 2005 Anne Mattila, Ilkka Vainio * 2006 Katri Helena, Erik Lindström * 2007 Marion Rung, Veikko Samuli * 2008 Matti Esko, Mika Toivanen * 2009 Lea Laven, Ossi Runne * 2010 Maria Lund, Kari Tuomisaari * 2011 Anneli Saaristo, Timo Kiiskinen * 2012 Paula Koivuniemi, Pepe Kovanen & Korsuorkesteri * 2013 Sauvo Puhtila, Suvi Teräsniska * 2014 Tuure Kilpeläinen, Vieno Kekkonen * 2015 Eija Kantola, Esa Nieminen * 2016 Marita Taavitsainen, Markus Allan * 2017 Eino Grön, Sinikka Svärd * 2018 Antti Ketonen, Juha Hostikka * 2019 Eini, tanssiorkesteri Neitoset, Tino Ahlgren * 2020 Esa Eloranta, Marko Maunuksela * 2021 Saija Tuupanen, Anna Kokkonen * 2022 Eija Hinkkala, Kyösti Mäkimattila * 2023 Pirkko Mannola, Chrisse Johansson ==Ilpo Hakasalo -palkinnon saajat== * 2008 Pekka Gronow * 2010 Juha Henriksson * 2012 Sari Tamminen * 2014 Pekka Tapani Laine * 2016 Juha Nikulainen * 2018 Ari Hakulinen ==Lähteet== * Vuosina 1989–2012 palkitut Pomus.netissä ===Viitteet=== Luokka:Suomalaiset säätiöt Luokka:Suomalaiset musiikkipalkinnot
Kimmo Huotelin

Kimmo Huotelin (s. 2. syyskuuta 1974 Mikkeli) on suomalainen peliuransa päättänyt jääpalloilija. ==Ura== Huotelin edusti Bandyliigassa Mikkelin Kamppareita ja työskenteli lisäksi seuran toiminnanjohtajana vuosina 2008-2023.https://yle.fi/a/74-20012471 Kampparit voitti hänen peliuransa aikana kaksi Suomen mestaruutta. Huotelin pelasi urallaan myös 11 kautta Ruotsissa, joista kaikkiaan yhdeksän maan pääsarjassa Edsbyns IF:n joukkueessa, jossa hän voitti neljä Ruotsin mestaruutta. ==Maajoukkueura== Suomen jääpallomaajoukkueessa hän esiintyi 101 kertaa. Hän oli mukana vuonna 2004 maailmanmestaruuden voittaneessa joukkueessa. Kaikkiaan Huotelin osallistui 11 kertaa MM-kisoihin. ==Yksityiselämä== Huotelinin poika Simo debytoi Bandyliigassa kaudella 2021-2022.https://www.lansi- savo.fi/urheilu/4493112 ==Saavutukset== Seurajoukkueissa * Suomen mestaruus: 2012 ja 2015 Kampparien riveissä * SM-hopea: 2011, 2018, 2023 * SM-pronssi: 2013, 2016, 2019 * Ruotsin mestaruus: 2004, 2005, 2006 ja 2008 Maajoukkueessa * 1 maailmanmestaruuden vuonna 2004, * 1 maailmanmestaruushopea vuonna 1999, * 6 maailmanmestaruuspronssia vuosina 2001, 2006, 2007, 2008, 2009 ja 2011, * pelannut 11 MM-kisat. Henkilökohtaisesti. * Vuoden jääpalloilija: 2005 ja 2012 * Bandyliigan maalipörssin voittaja 2012 (51 maalia) * Bandyliigan pistepörssin voittaja 2011 (23+13 = 36 pistettä) ja 2015 (27+24 = 51 pistettä) ==Lähteet== *Internet Bandy Database *Huotelin rusbandy.fi -sivustossa *Suomen jääpalloliitto, Maaottelupelaajat ==Viitteet== Luokka:Suomalaiset jääpalloilijat Luokka:Vuonna 1974 syntyneet Luokka:Elävät henkilöt
David Boui

David Patrick Boui (s. 28. kesäkuuta 1988 Bangui, Keski-Afrikan tasavalta) on keskiafrikkalainen taekwondoin.David Boui - Taekwondo - Olympic Athlete | London 2012 (Arkistoitu versio) Hän kilpaili vuoden 2012 kesäolympialaisissa Lontoossa, jossa hän pääsi alle 68 kg:n painoluokassa jaetulle seitsemännelle sijalle. Hän myös toimi samoissa kisoissa lipunkantajana. Boui voitti Afrikan olympiakarsintaturnauksen 2012 ja sai Afrikan-mestaruuskilpailuissa pronssia alle 68 kg:n painoluokassa 2014. Afrikan olympiakarsintaturnauksessa 2016 hän sijoittui kolmanneksi. Saman vuoden kesäolympialaisissa Rio de Janeirossa hän pääsi alle 68 kg:n painoluokassa jaetulle yhdennelletoista sijalle. == Lähteet == == Aiheesta muualla == * Luokka:Keskiafrikkalaiset taekwondoinit Luokka:Vuonna 1988 syntyneet Luokka:Elävät henkilöt
Șerban Ionescu

Șerban Ionescu (23. syyskuuta 1950 Corabia – 21. marraskuuta 2012 Bukarest) oli romanialainen näyttelijä. Hän työskenteli Bukarestin kansallisteatterissa ja esiintyi lisäksi elokuvissa, joihin lukeutuvat Dincolo de America (2008), WebSiteStory (2010) ja Umilinţă (2011). Ionescu kuoli Floreascan sairaalassa kärsittyään ALS-taudista.Libertatea: Şerban Ionescu a murit == Lähteet == Luokka:Romanialaiset näyttelijät Luokka:Vuonna 1950 syntyneet Luokka:Vuonna 2012 kuolleet
BiNet USA

BiNet USA on Yhdysvalloissa toimiva voittoa tavoittelematon organisaatio. Se muodostaa verkoston, jonka alla toimii useita ryhmiä, hankkeita ja henkilöitä. BiNet USA pyrkii ylläpitämään biseksuaalien yhteisöä sekä lisäämään biseksuaalien pridea, ihmisten tietoisuutta biseksuaalisuudesta ja aiheen näkyvyyttä. Kyseessä on vanhin kansallinen biseksuaalien järjestö Yhdysvalloissa. Se on toiminut vuodesta 1990.BiNet USA: About Toimittaja Gary North oli mukana perustamassa sitä.The Huffington Post: Gary North == Lähteet == Luokka:Seksuaali- ja sukupuolivähemmistöjen järjestöt Luokka:Biseksuaalisuus
Margot Käßmann

Margot Käßmann (s. 3. kesäkuuta 1958) on saksalainen piispa. Hän toimi vuosina 1994–1999 Saksan evankelisten kirkkopäivien pääsihteerinä ja sitten vuoteen 2010 Hannoverin evankelisluterilaisen maakirkon maapiispana. Vuosina 2009–2010 hän myös toimi Saksan evankelisen kirkon neuvoston puheenjohtajana ja oli kirkon ensimmäinen naispuolinen johtajaJalb.de: First female German Protestant leader quits after drinking offense Trier. Käßmann sai pappisvihkimyksen vuonna 1985. Hänestä tuli Hannoverin Gottfried Wilhelm Leibniz -yliopistoin kunniatohtori vuonna 2001 ja Ruhrin yliopiston kunniaprofessori 2010. Hänellä on neljä lasta.Evangelische Kirche in Deutschland: Professorin Dr. Dr. h.c. Margot Käßmann Käßmann erosi tehtävistään jäätyään helmikuussa 2010 kiinni rattijuopumuksesta (1,54 promillea veressä).Bild.de: Margot Käßmanns mysteriöser Freund: „Von Beziehung kann nicht die Rede sein“ Hän on ilmaissut tukensa kansallisdemokraattisen puolueen kieltämiselle.Zentralrat der Juden in Deutschland Häneltä leikattiin vuonna 2006 rintasyöpä.Bild.de: Mein Mann konnte meinen Brustkrebs schwer wahrhaben == Lähteet == Luokka:Saksalaiset papit Luokka:Luterilaiset piispat Luokka:Vuonna 1958 syntyneet Luokka:Elävät henkilöt
Somebody’s Watching Me

Somebody’s Watching Me on yhdysvaltalaisen R&B-laulaja; ja -lauluntekijä Rockwellin esikoisalbumi vuodelta 1984. Tuotannosta ja kappaleiden sovituksista ovat vastanneet Curtis Anthony Nolen ja Rockwell. Levy-yhtiö on Motown Record Corp. == Kappaleet == Nimikappale on vuodelta 1983 ja muut vuodelta 1984. Kaikkien laulujen kustannusyhtiö on Jobete Music, paitsi "Taxmanin" osalta Maclen Music (BMI). == Singlet == Artikkelin Rockwell mukaan albumilta on vuonna 1984 julkaistu singlet * Somebody’s Watching Me * Obscene Phone Caller * Foreign Country * Taxman * Knife == Kokoonpano == kosketinsoittimet ja syntetisaattorit: * Rockwell * Curtis Anthony Nolen * Jim Foelber * Gregory Karukas * Russell Ferrante * Norman Dozier * Randy Waldman * Michael Lang kitarat: * Thomas J. Parker * Nicholas Brown basso: * David Cochrane kappaleella "Knife" syntetisaattoribasso: * Rockwell * Curtis Anthony Nolen * Gregory Karukas rummut: * Ricky Lawson kappaleella "Knife" * Philip Madayag lyömäsoittimet: * Rockwell * Curtis Anthony Nolen taustalaulu: * Rockwell * Michael Jackson (Epic Records) kappaleella "Somebody’s Watching Me" * Curtis Anthony Nolen * Monalisa Young * Terry Young * Oma Drake * Norman Dozier * Lyndie White * Terry DeSario * Jermaine Jackson * Marva Holcolm == Tuotantotiedot == * Tuottajat: Curtis Anthony Nolen ja Rockwell / Super Three Productions * Vastaava tuottaja: Ray Singleton * Levy-yhtiö: Motown Record Corporation * Äänitys: Mars Recording Studios, Los Angeles, Kalifornia * Miksaus ja masterointi: Motown / Hitsville U.S.A. Recording Studios, Los Angeles, Kalifornia * Äänittäjät: Arne Frager, Joe Q. Hall, Scott Skidmore, Booker T. Jones, III * Miksaajat: Arne Frager, Curtis Anthony Nolen, Rockwell, Joe Q. Hall, Steve Smith * Masteroija: John Matousek * Art Direction: Johnny Lee * Design: Janet Levinson * Visuaalinen konsultti: Nancy Leiviska * LP- levyjen valmistusmaa Euroopassa: Saksa * Markkinointi ja jakelu: RCA Records ** Belgiassa ja Ranskassa RCA S.A. ** Saksassa RCA Schallplatten GmbH ** Hollannissa RCA B.V. ** U.K:ssa RCA Ltd. == Lähteet == * Rockwell LP Somebody's Watching Me (Motown ZL 72147) 1984 == Aiheesta muualla == * Luokka:Yhdysvaltalaiset dance-albumit Luokka:Yhdysvaltalaiset R&B-albumit; Luokka:Vuoden 1984 esikoisalbumit
...som en tjuv om natten

… som en tjuv om natten on Börje Larssonin ohjaama ruotsalainen elokuva vuodelta 1940. Elokuvan käsikirjoitukseen perustuu Toivo Särkän ohjaama suomalainen elokuva Uuteen elämään vuodelta 1942. == Juoni == Nuori Nisse Ekberg asuu San Franciscossa mutta haluaa palata kotiin Ruotsiin. Nisse ei ole aivan rehellinen nuorukainen, ja kun hänet vahingossa sekoitetaan ruotsalaiseen Göran Bergsteniin, hän teeskentelee olevansa tämä päästäkseen kotimaahan. Kotona hänet suostuttelee rikollinen tuttava jatkamaan esiintymistä kadonneena, sillä tämän perhe omistaa kassakaappitehtaan. Nisse tulee kuitenkin katumapäälle, sillä koko perhe suhtautuu häneen niin ystävällisesti. Hän rakastuu Göran Bergstenin serkkuun. == Näyttelijät == Luokka:Ruotsalaiset komediaelokuvat Luokka:Ruotsalaiset mustavalkoelokuvat Luokka:Vuoden 1940 ruotsalaiset elokuvat
Whoppers

Whoppers on kokoelma The Hershey Companyn kehittämiä mallasmaidon makuisia suklaapalloja. Whoppersin makeiset ovat pieniä, pyöreitä palloja, jotka ovat halkaisijaltaan 3/4 tuumaa. Niitä myydään tyypillisesti pienessä pahvisessa karkkipaketissa, suuremmassa paketissa, joka muistuttaa maitopurkkia, "Fun Size" -lajikkeessa, joka on putkenmuotoinen ja muovinen sinetöity pakkaus ja joka kattaa kaksitoista 21 gramman painoista Whopperia, tai pienemmässä putkenmuotoisessa pakkauksessa, joka sisältää kolme 6,8 gramman painoista Whopperia. ==Makuvaihtoehdot== Tässä on makuvaihtoehdot, joita valmistetaan tällä hetkellä. * Original (suklaa) * Mansikkapirtelö * Reese'sin maapähkinävoi ==Lähteet== Luokka:Makeismerkit Luokka:Suklaamakeiset
Marjan Jelenko

Marjan Jelenko (s. 22. heinäkuuta 1991 Zreče) on slovenialainen yhdistetyn hiihtäjä. Hän edustaa SSK Velenje -seuraa. Jelenko saavutti nuorten MM- kilpailuissa Hinterzartenissa 2010 hopeaa viiden kilometrin Gundersen- kilpailussa ja pronssia joukkuekilpailussa. Seuraavan vuoden Otepään nuorten MM-kilpailuissa hän sai kultaa 5 kilometrin ja hopeaa 10 kilometrin Gundersen- kilpailussa. Aikuisten arvokilpailuihin hän osallistui ensimmäisen kerran Liberecin MM-kilpailuissa 2009. Oslon MM-kisoissa 2011 hän oli 27:s normaalimäen Gundersen-kilpailussa ja kahdeksas normaalimäen joukkuekilpailussa. Val di Fiemmen MM-kilpailuissa 2013 hän oli normaalimäen Gundersen-kilpailussa seitsemäs. Sotšin olympialaisissa 2014 hän sijoittui suurmäen Gundersen-kilpailussa 16:nneksi ja normaalimäessä 21:nneksi. Jelenko kilpaili maailmancupissa ensimmäisen kerran Chaux-Neuve'ssa tammikuussa 2009. Parhaimmillaan hän on sijoittunut viidenneksi Lillehammerissa marraskuussa 2012. == Lähteet == Luokka:Slovenialaiset yhdistetyn hiihtäjät Luokka:Vuonna 1991 syntyneet Luokka:Elävät henkilöt
Paulina Buziak

Paulina Buziak (s. 16. joulukuuta 1986 Mielec) on puolalainen kävelijä. Hän kilpaili vuoden 2012 kesäolympialaisissa Lontoossa ja jäi 20 kilometrin kävelyssä 45. sijalle.Paulina Buziak Biography and Olympic Results | Olympics at Sports-Reference.com Hän on kilpaillut OTG Sokół Mielecille, ja häntä on valmentanut Jozef Wojtowicz.Paulina Buziak - Athletics - Olympic Athlete | London 2012 Buziak teki vuonna 2012 Puolan-ennätyksen 20 kilometrin kävelyssä ajalla 1:29:44.Polski Związek Lekkiej Atletyki: 1:29:44 - rekord Polski Pauliny Buziak! == Lähteet == Luokka:Puolalaiset kävelijät Luokka:Vuonna 1986 syntyneet Luokka:Elävät henkilöt
Subliminal Antenora

Subliminal Antenora on suomalaisen sinfonisen black metalin yhtyeen Alghazanthin toinen studioalbumi. Se on julkaistu vuonna 2000 levymerkillä Woodcut Records. == Kappaleet == # # # # # # # # == Kokoonpano == * Gorath Moonthorn – rummut * Thasmorg – kitara, basso * Veilroth – kitara, basso * Antti Simonen – kosketinsoitin * Nebiros – laulu ;Vierailijat * Mynni Luukkainen – Puhdas laulu kappaleessa "An Ode..." * Torment – Murinalaulu kappaleissa "The Mirrored..." ja "An Ode..." == Arvostelut == * Imperiumi: 6/10 == Lähteet == == Aiheesta muualla == * * Subliminal Antenora discogs.com -sivustolla Luokka:Alghazanthin albumit Luokka:Vuoden 2000 albumit
Pohjanisotalvikki

Pohjanisotalvikki (Pyrola rotundifolia subsp. norvegica) eli pohjantalvikki (Pyrola norvegica) on isotalvikin alalaji tai oma lajinsa talvikkien suvussa. Se kasvaa kymmenestä 20:een senttimetriä korkeaksi. Lehtiruusukkeen lehdet talvehtivat ja ovat paksuhkoja, sileitä. Niiden lapa on yhdestä kolmeen senttimetriä, pyöreänpuikeasta pitkänpyöreään. Ruoti on enintään samanpituinen kuin lehtilapa. Kukintona on pystykasvuinen terttu, jossa on nuokkuvia kukkia. Verhiönliuskat ovat tasasoukkia ja lyhytsuippuisia. Teriö on vihertävänvalkoinen. Emiön vartalo on käyrä, punainen ja pituudeltaan 6,5–8,5 millimetriä. == Elinympäristöt == Pohjanisotalvikkia esiintyy lehdoissa, lehtomaisiaa kangasmetsissä, tunturikankailla ja -niityillä. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Suomen Lajitietokeskus: Pohjanisotalvikki (Pyrola rotundifolia subsp. norvegica) * Kasviatlas 2021: Pohjanisotalvikin (Pyrola rotundifolia subsp. norvegica) levinneisyys Suomessa. Luokka:Talvikit
Pohjanvariksenmarja

Pohjanvariksenmarja (Empetrum nigrum subsp. hermaphroditum) on variksenmarjan alalaji tai laji variksenmarjojen suvussa. Pohjanvariksenmarja on matala talvivihreä varpu, joka kasvaa tavallisesti kohenevana. Lehdet ovat melkein neulasmaisia, tummanvihreitä, niiden alapinnalla on vaalea juova selvästi syvennyksessä. Nuoret versot ovat vihreitä tai vähän punertavia. Pohjanvariksenmarja on tavallisesti yksikotinen (hermaphroditum). Marjat ovat mustia, kiiltäviä ja meheviä luumarjoja, joiden tyvellä on kuihtuneita heteitä. Se tuottaa marjoja yleensä runsaammin kuin levinneisyydeltään eteläisempi etelänvariksenmarja (Empetrum nigrum subsp. nigrum). == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Pohjanvariksenmarja (Empetrum nigrum subsp. hermaphroditum) Luokka:Variksenmarjat
Nystypaju

Nystyvillapaju eli nystypaju (Salix lanata ssp. glandulifera, syn. Salix glandulifera) on pajupensas, joka luokitellaan villapajun (Salix lanata) alalajiksi. Se kasvaa enintään metrin korkeaksi. Pensaan haarojen ja usein vuosikasvainten tyviosat ovat kaljuja, villapajulla ne ovat kokonaan villakarvaisia. Nystypajun korvakkeet ovat isoja, herttamaisia, suippoja ja nystylaitaisia, villapajun korvakkeet ovat pieniä ja nystyttömiä. Lehtilavat ovat soikeita tai vastapuikeita, nystylaitaisia, korkosuonettomia, päältä vihreitä ja alta harmaita. Nystypajua esiintyy Suomen alueella harvinaisena pohjoisessa Inarin Lapissa. Villapajun ja nystypajun välimuodot ovat nystypajua yleisempiä. Villapaju on myös yleisesti risteytynyt kalvaspajun kanssa. Suomen uhanalaisluokituksessa nystypaju on harvinaisuutensa takia vaarantunut laji (VU). == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. * Rassi, Pertti, Hyvärinen, Esko, Juslén, Aino & Mannerkoski, Ilpo (toim.) 2010: Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. == Aiheesta muualla == * Suomen Lajitietokeskus: Nystyvillapaju (Salix lanata var. glandulosa) Luokka:Pajut Luokka:Suomen vaarantuneet kasvit
Adolf Bredenberg

Gustaf Adolf (G. A.) Bredenberg (10. elokuuta 1865 Bromarv – 21. helmikuuta 1955 Helsinki) oli suomalainen Helsingin yliopiston meijeriopin apulainen 1913–1921, ylimääräinen professori 1921–1934, vt. professori 1934–1935. Hän julkaisi alan teoksia.Otavan Iso tietosanakirja, Otava 1967, osa 1 p. 1456 Hän oli myös kansanedustaja (RKP) 1914–1917 ja Hangon lisätyn kaupunginvaltuuston jäsen 1909. Bredenbergin isä oli merikapteeni Gustaf Samuel Bredenberg, joka omisti Östanbergin tilan Bromarvissa. Bredenberg kävi koulua Helsingissä Svenska normallyceumissa ja pääsi ylioppilaaksi 1886. Hän opiskeli agronomiksi ja filosofian kandidaatiksi kemia pääaineena. Hän toimi opettajana useissa maatalousalan oppilaitoksissa, kunnes vuonna 1903 hän tuli voilaboratorion hoitajaksi Hankoon, jossa toimi myös kunnallisissa tehtävissä. Hän asui Hangossa kymmenen vuotta. Samaan aikaan hän kävi opintomatkoilla ulkomailla ja jatkoi opintoja yliopistossa, jossa hän väitteli tohtoriksi 1912. Sen jälkeen hän vuonna 1913 siirtyi Helsingin yliopistoon maatalous-metsätieteellisen tiedekunnan opettajaksi. Meijeriopin professuurin lisäksi hän hoiti tilapäisesti myös kotieläinopin professuuria.Jeja Roos, Till flydda tider II, Hangö tryckeri aktiebolag, 1958 s. 164–167 Bredenberg avioitui 1895 Anna Cecilia Svenssonin kanssa, joka kuoli 1919. Bredenberg asui Helsingissä eläkkeelle jäätyäänkin mutta seurasi vanhan kotikaupunkinsa asioita ja oli Hangöföreningenin jäsen ja valittu sen puheenjohtajaksikin. Hän oli monien seurojen ja yhdistysten jäsen ja puheenjohtaja, ja hänelle myönnettiin erilaisia kunnianosoituksia, kuten Suomen Talousseuran kultamitali. ==Julkaisuja== *Beiträge zur Kenntnis der Hüllen der Milchfettkügelchen (1912) *Studien über den Wassergehalt der finnischen Exportbutter (1913) *Studien über die Fettkügelchen in der Kuhmilch (1913) * Illustrerad katalog öfver sydvästra Finlands andelsmejeriförbunds historiska utställning af mjölkhushållningsredskap, 1913 - suom.: Kuvitettu luettelo Lounais-Suomen Osuusmeijeriliiton historiallisesta maitotalousesineiden näyttelystä, Turun Suomalainen kirjapaino- ja sanomalehti 1913. * I vår växtsmörfråga, 1914 ==Lähteet== Luokka:Suomalaiset maataloustieteilijät Luokka:Helsingin yliopiston professorit Luokka:Suomalaiset professorit Luokka:Kansanedustajat Luokka:Suomen ruotsalaisen kansanpuolueen poliitikot Luokka:Uudenmaan vaalipiiri Luokka:Vuonna 1865 syntyneet Luokka:Vuonna 1955 kuolleet
Josef Bremer vanhempi

Josef Bremer vanhempi (s. 10. kesäkuuta 1743 Turku – 2. toukokuuta 1814 Turku) oli suomalainen tukkukauppias ja tehtailijaOtavan Iso tietosanakirja, Otava 1967, osa 1 p. 1462 sekä Teijon ruukin patruuna. Hänen isänsä oli turkulainen ruukinpatruuna ja laivanvarustaja Jakob Bremer ja äitinsä turkulaisen raatimiehen Josef Pippingin ja Magdalena Schultzin tytär Margareta Pipping (1723—1766). Hän hankki 1770 omistukseensa turkulaisen Wechterin verkatehtaan, vuonna 1794 Teijon, joka pysyi suvun omistuksessa vuoteen 1858 sekä Kirjakkalan ruukin. Hän perusti vuonna 1796 Teijoon Suomen ensimmäisen englantilaistyyppisen hiekkamuottivalimon. Hänellä oli puolisonsa, Teijon ruukinpatruunan Johan Jacob Kijkin tyttären Anna Charlotta Kijkin (1750—1800) kanssa 10 lasta. * seitsemän poikaa: kauppias ja verkatehtailija Jakob Reinhold Bremer (1773—1830), Ehrenfried Bremer (1774—1783), masuunimestari ja tehtailija Karl Otto Bremer (1776—1828), ruukinomistaja Robert Bremer (1777—1844), kauppalaivuri Hans Henrik Bremer (1779—1832), luutnantti August Bremer (1787—1861) sekä kapteeni ja ruukinomistaja Josef Bremer nuorempi (1789—1874). * kolme tytärtä: Josepha Aurora Lybecker (1780—1864), Rosina Agatha von Schalien (1784—1839) ja Ebba Charlotta Josefsdotter Carlstedt (1793—1876). ==Lähteet== Luokka:Suomalaiset yritysjohtajat Luokka:Suomalaiset kauppiaat Luokka:Vuonna 1743 syntyneet Luokka:Vuonna 1814 kuolleet
Josef Bremer nuorempi

Josef Bremer nuorempi, vuodesta 1850 Brehmer, (23. tammikuuta 1789 – 5. joulukuuta 1874 Pyhäjärvi Ul) oli suomalainen kapteeni ja tehtailija.Otavan Iso tietosanakirja, Otava 1967, osa 1 p. 1462Yrjö Kotivuori, Ylioppilasmatrikkeli 1640–1852 : Josef Brehmer. Luettu 31.10.2017. Bremerin vanhemmat olivat turkulainen tukkukauppias, Teijon ruukinpatruuna, ylitirehtööri Josef Bremer vanhempi ja Anna Charlotta Kijk. Hän pääsi ylioppilaaksi Uppsalassa 1801. Bremer palveli tykkijunkkarina Suomen tykistörykmentissä vuodesta 1808 ja hänestä tuli aliluutnantti samana vuonna. Hän sai siirron Wenden tykistörykmenttiin vuonna 1811, erosi rykmentistä samana vuonna mutta palasi uudestaan palvelukseen Wenden rykmenttiin 1812. Bremeristä tuli aliluutnantti 1814 ja hän sai eron kapteenina vuonna 1817 palaten sitten Suomeen. Bremer omisti Kirjakkalan ruukin 1817–1827. Vuonna 1822 hän vuokrasi Jokioisten ruukin ja kartanon ja lunasti ne omistukseensa vuonna 1827. Högforsin (Karkkilan) ruukin Bremer omisti vuodesta 1836 lähtien. Hän perusti Högforsiin Suomen ensimmäisen putlauslaitoksen vuonna 1852 ja valssaamon sekä Joroisiin Huutokosken masuunin 1858.Högfors bruk. Uppslagsverket Finland Josef Bremer oli naimisissa vuodesta 1817 Albertina Sofia Baerin (k. 1878) kanssa. Heidän poikansa oli vuorihallituksen intendentti Valfrid Leopold Brehmer. Bremerillä oli viisi veljeä, joista mainittakoon turkulainen kauppias ja verkatehtailija Jakob Reinhold Bremer (1773–1830), masuunimestari ja tehtailija Karl Otto Bremer (1776–1828), kauppalaivuri Hans Henrik Bremer (1779–1832) sekä Teijon ja Kirjakkalan ruukkien omistaja Robert Bremer (1777–1844). Maanviljelysneuvos Nestor Maximilian Bremer oli Josef Bremerin veljenpoika ja ottolapsi. ==Lähteet== Luokka:Suomalaiset sotilaat Luokka:Suomalaiset maanviljelijät Luokka:Suomalaiset ruukinpatruunat Luokka:Suomalaiset yritysjohtajat Luokka:Vuonna 1789 syntyneet Luokka:Vuonna 1874 kuolleet
Imuevämonnit

Imuevämonnit (Amphiliidae) on monnikaloihin kuuluva kalaheimo. Heimon lajit elävät Afrikan makeissa vesissä. ==Lajit ja anatomia== Imuevämonnien heimoon kuuluu lähteestä riippuen 7-12 sukua ja 47-66 lajia. Heimo jaetaan kolmeen alaheimoon, jotka ovat Amphilinae, Doumeinae ja Leptoglaninae. Imuevämonnit ovat kooltaan pienehköjä, useimmat niistä jäävät alle 12 cm pitkiksi ja suurimmat lajit voivat saavuttaa noin 19 cm:n pituuden. Ne ovat useimmiten pitkulaisia kaloja, joiden leveät rintaevät- ja vatsaevät muodostavat imulevyn. Selkä- ja peräevät ovat lyhyehköt ja rasvaevät melko pitkät. Heimon kaloilla on kuonossaan 3 paria viiksisäikeitä. Doumeinae-alaheimon lajeilla on ruumiissaan usein ruumista suojaavia luulevyjä. Imuevämonnien uimarakko on pienehkö ja jakautunut kahteen osaan, joita ympäröi osittain luinen kapseli. ==Levinneisyys ja elintympäristö== Imuevämonnilajeja tavataan laajalta alueelta trooppisesta Afrikasta erityisesti Kongojoen alueelta. Suurin osa lajeista elää korkealla vuoristossa nopeasti virtaavissa ja kirkasvetisissä puroissa ja joissa tarttuneina kiviin evillään. Imuevämonnien elintavoista tiedetään vain vähän, mutta ne todennäköisesti syövät hyönteisten toukkia ja muita selkärangattomia eläimiä. ==Lähteet== Luokka:Monnikalat
Rodman Teltull

Rodman Teltull (s. 29. tammikuuta 1994 Koror, Palau) on palaulainen yleisurheilija. Hän kilpaili vuoden 2012 kesäolympialaisissa Lontoossa ja osallistui siellä miesten 100 metrin juoksuun, mutta ei päässyt karsintakierrokselta jatkoon. Myös vuoden 2016 kesäolympialaisssa Rio de Janeirossa hän osallistui 100 metrin juoksuun ja putosi karsintakierroksella. Teltull toimi molemmissa olympialaisissa maansa lipunkantajana. == Henkilökohtaiset ennätykset == ==== Ulkoradat ==== * 100 metriä: 10,52 s * 200 metriä: 21,84 s ==== Sisäradat ==== * 60 metriä: 6,94 s * 200 metriä: 23,20 s Lähde: == Lähteet == Luokka:Palaulaiset pikajuoksijat Luokka:Vuonna 1994 syntyneet Luokka:Elävät henkilöt
Abu’l-Qasem Lahuti

Abu’l-Qāsem Lāhuti (, , ; 4. joulukuuta 1887 Kermānšāh – 16. maaliskuuta 1957 Moskova) oli iranilainen runoilija ja poliitikko, joka vietti suuren osan elämästään Neuvostoliitossa. Hän vaikutti voimakkaasti Tadžikistanin neuvostokirjallisuuden kehitykseen. Abu’l-Qāsem Lāhuti syntyi runoutta harrastaneen suutarin perheeseen. Paikallinen vapaamuurariloosi lähetti hänet seitsemäntoistavuotiaana opiskelemaan Teheraniin. Lahuti liittyi Iranin vallankumousliikkeeseen osallistuen taisteluihin Teheranissa ja Raštissa. Vuonna 1911 hän pakeni kuolemantuomiota Bagdadiin, palasi takaisin Iraniin vuonna 1915 ja muutti Istanbuliin joulukuussa 1917. Vuoden 1921 lopulla Lahuti palasi jälleen Iraniin, jossa hän johti viimeistä monarkismin vastaista kapinaa Täbrizissä. Sen kukistamisen jälkeen hän pakeni Neuvostoliittoon. Vuodesta 1923 Lahuti työskenteli Neuvostoliiton kansojen kirjakustantamossa Moskovassa. Seuraavana vuonna hänet otettiin kommunistipuolueen jäseneksi. Vuonna 1925 Lahuti muutti Tadžikistaniin, jossa hän työskenteli muun muassa puolueen aluekomitean agitproposaston johtajana, valistusasiain kansankomissaarin varamiehenä sekä oli perustamassa tasavallan kirjakustantamoa ja kirjailijaliittoa. Vuonna 1929 hänet valittiin Tadžikistanin toimeenpanevan keskuskomitean jäseneksi. 1930-luvulla Lahuti toimi muutaman vuoden ajan Neuvostoliiton kirjailijaliiton vastaavana sihteerinä. Myöhemmin hänet valittiin kirjailijaliiton hallituksen jäseneksi. Lahuti kirjoitti ensimmäiset runonsa kuusitoistavuotiaana. Aluksi ne olivat luonteeltaan sufilaisia, mutta myöhemmin hän keskittyi yhteiskunnallisiin ja vallankumouksellisiin aiheisiin. Runoilijan sydäntä lähellä oli myös naisten vapautuksen teema. Myöhemmin Lahuti laati useita muodoltaan hiottuja neuvostoaiheisia runoelmia. Vuonna 1945 hän kirjoitti sanat Tadžikistanin SNT:n hymniin. Lahutin vuonna 1947 ilmestynyt runoelma ”Onnen sulat” sai osakseen ankaraa kritiikkiä ja hänen kirjoitustapansa tuomittiin sosialistiselle realismille vieraaksi. Vuoteen 1953 saakka Lahutin teoksia ei julkaistu Neuvostoliitossa juuri lainkaan, minkä johdosta ulkomailla hänen väitettiin paenneen Pakistaniin. Runoilijan teokset olivat aikoinaan suosittuja Neuvostoliiton ja Tadžikistanin lisäksi muun muassa Iranissa ja Afganistanissa. Monet niistä on käännetty eri kielille. Lahuti toimi myös itse kaunokirjallisuuden kääntäjänä. ==Lähteet== ==Aiheesta muualla== * Encyclopaedia Iranica: Abu’l-Qasem Lahuti Luokka:Iranilaiset kirjailijat Luokka:Neuvostoliittolaiset runoilijat Luokka:Tadžikistanilaiset kirjailijat Luokka:Vuonna 1887 syntyneet Luokka:Vuonna 1957 kuolleet
Zd

Zd tarkoittaa seuraavia: * * Zertifikat Deutsch, ZD, todistus saksan kielen taidosta * Ziff Davis, ZD, yhdysvaltalainen kustantamo.
Kanadankerttuli

Kanadankerttuli (Leiothlypis peregrina) on kerttulien heimoon kuuluva varpuslintu. ==Tuntomerkit== Kanadankerttuli on 10,5-12 senttimetriä pitkä. Kanadankerttuli on väriltään harmaan-, vihreän- ja kellansävyinen. Päälaki on harmaa, selkä on vihreä ja alapuoli vaaleampi ja siinä on kellanvalkoinen sävy. Linnulla on tummanruskea silmä ja sen yläpuolella valkoinen silmäkulmanjuova. Sukupuolet ovat muuten samannäköisiä, mutta naaraat ovat koiraita himmeämmän värisiä ja niillä on keltaisempi rinta. Kanadankerttulin kutsuääni on terävä "tsiit". ==Levinneisyys== Kanadankerttuleita pesii Kanadassa ja Yhdysvaltain pohjoisosissa. Talvehtimisalueet sijaitsevat Väli- Amerikan eteläosissa ja Etelä-Amerikan pohjoisosissa. Harhailijoita on havaittu syksyllä Islannissa, Färsaarilla ja Isossa-Britanniassa. ==Elinympäristö== Kanadankerttulit pesivät boreaalisen vyöhykkeen metsissä. ==Lisääntyminen== Kanadankerttuli munii kolmesta kahdeksaan munaa pesään, joka on piilotettu maahan sammalen suojiin tai puun juurelle. ==Ravinto== Kanadankerttulit syövät hyönteisiä, hedelmiä ja mettä. ==Lähteet== Luokka:Viherkerttulit
Ze

Ze tarkoittaa seuraavia: * * Ze, japanilainen mangasarja * Zè, kaupunki Beninissä * že (ژ), arabialainen kirjain. ==Henkilöt== Ze on seuraavien henkilöiden nimi: * Zé Arigó (1921–1971), brasilialainen parantaja * Zé Carlos (1968–2024), brasilialainen jalkapalloilija * Zé Castro (s. 1983), portugalilainen jalkapalloilija * Zé Elias (s. 1976), brasilialainen jalkapalloilija * Ze Frank (s. 1972), yhdysvaltalainen näyttämötaiteilija * Zé Kalanga (s. 1983) angolalainen jalkapalloilija * Zé Maria (s. 1949), brasilialainen jalkapalloilija * Zé Ramalho (s. 1949), brasilialainen säveltäjä * Zé Roberto (s. 1974), brasilialainen jalkapalloilija * Zé Sérgio (s. 1957), brasilialainen jalkapalloilija * Raphaël Marie Ze (1932–2011), kamerunilainen roomalaiskatolinen piispa * Ze Rong (161–197), kiinalainen kenraali * Tom Zé (s. 1936), brasilialainen muusikko * Zhang Ze (s. 1990), kiinalainen tennispelaaja. ==Katso myös== Aihepiiriin liittyvät myös seuraavat: * Bai Ze, kiinalaisten legendojen peto * Renault Z.E., Renault’n sähköautoprojekti * ZE Records, yhdysvaltalainen levy-yhtiö.
Talos – muumion kirous

Talos – muumion kirous (; myös Talos the Mummy) on vuonna 1998 ensi-iltansa saanut Russell Mulcahyn ohjaama yhdysvaltalais-brittiläinen kauhuelementtejä sisältävä seikkailuelokuva, jonka pääosissa ovat Jason Scott Lee, Jack Davenport, Louise Lombard ja Christopher Lee. Elokuvan on käsikirjoittanut Keith Williams, John Esposito ja ohjaaja Russell Mulcahy. Elokuvan tuottajina toimivat Silvio Muraglia, Tom Reeve ja Daniel Sladek. Elokuvaa mainostettiin mainoslauseella "The curse is legend. The terror is real." ==Näyttelijät== ==Julkaisu ja vastaanotto== Talos – muumion kirous sai ensi-iltansa Belgian Brysselin fantasiaelokuvajuhlilla 20. maaliskuuta 1998, jonka jälkeen elokuva kiersi monia elokuvajuhlia. Kotimaissaan Isossa-Britanniassa ja Yhdysvalloissa elokuva julkaistiin suoraan videolle. Talos – muumion kirous pääsi teatterilevitykseen vain Japanissa, Thaimaassa, Espanjassa, Malesiassa, Hongkongissa ja myöhemmin Italiassa vuonna 2004. Talos – muumion kirous voitti kaksi palkintoa Italian Fantafestivalilla vuonna 1998 parhaasta soundtrackista (Stefano Mainetti) ja parhaasta elokuvasta (Daniel Sladek ja Silvio Muraglia). Elokuvalla on Rotten Tomatoes -sivustolla 17 prosentin "mätä"-arvosana perustuen kuuteen arvosteluun. ==Muuta== Elokuvan kesto on pitempi alkuperäisestä 88 minuutista Australiassa (115 minuuttia), Espanjassa (122 minuuttia) ja Isossa-Britanniassa (119 minuuttia). Talos – muumion kirous on videon lisäksi julkaistu DVD:nä ja Blu-rayna. ==Lähteet== ==Aiheesta muualla== * * * Luokka:Muumio-elokuvat Luokka:Russell Mulcahyn ohjaamat elokuvat Luokka:Suoraan videolle julkaistut elokuvat Luokka:Vuoden 1998 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset seikkailuelokuvat Luokka:Vuoden 1998 brittiläiset elokuvat Luokka:Brittiläiset kauhuelokuvat Luokka:Brittiläiset seikkailuelokuvat
Zi

Zi tarkoittaa seuraavia: * * Zeiss Ikon, ZI, saksalainen kameravalmistaja. ==Henkilöt== Zi on seuraavien henkilöiden nimi: * He Zi (s. 1990), kiinalainen uimahyppääjä * Fidèle Nsielele Zi Mputu (s. 1950), kinshasankongolainen roomalaiskatolinen piispa * Yan Zi (s. 1984), kiinalainen tennispelaaja.
Zj

Zj tarkoittaa seuraavia: * * * .
Rotkopunavarpunen

Rotkopunavarpunen (Carpodacus synoicus) on peippojen heimoon kuuluva varpuslintu. ==Tuntomerkit== Rotkopunavarpunen on 13,5–15 senttimetriä pitkä. Se on kooltaan ja muodoltaan punavarpusen kaltainen. Koiraalla on punainen naama ja vaaleamman ruusunpunertavat päänsivut, alapuoli ja yläperä. Muuten ruskeansävyisessä selkäpuolessakin on ruusunpunertavaa sävyä. Päälaen etuosa on hopeanvalkoinen. Naaras ja ensimmäisen kesän koiras ovat väriltään harmaanruskeita, pää on hieman muuta ruumista ruskeampi. Joillain ensimmäisen kesän koirailla ja vanhoilla naaraillakin voi olla naamassa ja alapuolella hieman ruusunpunertavaa väriä. ==Levinneisyys== Rotkopunavarpusia elää Egyptissä, Israelissa, Jordaniassa, Saudi-Arabiassa, Afganistanissa ja Kiinassa. Se on paikkalintu. ==Elinympäristö== Rotkopunavarpunen pesii aavikoiden vuoristojen rotkoissa ja wadeissa ja voi elää karuillakin paikoilla kunhan vettä on kohtuullisen matkan päässä. Rotkopunavarpuset käyvät juomapaikoilla aamuisin ja iltapäivisin, mutta kuuminä päivinä myös keskipäivällä. ==Lisääntyminen== Rotkopunavarpusen pesä on korkealla kallionhalkeamassa ja vain harvoin matalalla lähellä maata. ==Ravinto== Rotkopunavarpunen käyttää ravinnokseen pääasiassa siemeniä. ==Lähteet== Luokka:Peipot
Aspire

: Aspire on 60 metriä korkea veistos joka sijaitsee Nottinghamin yliopiston edessä Nottinghamin kaupungissa Englannissa. 854 tonnia painava veistos on valmistettu teräksestä, joka on maalattu punaiseksi. Veistos valmistui vuonna 2007 ja maksoi valmistuessaan 800 000 puntaa (noin 990 000 euroa). == Lähteet == Luokka:Nottingham Luokka:Yhdistyneen kuningaskunnan patsaat ja veistokset
Henrik Brenner

Henrik Brenner (1669 Kruunupyy –1732) oli suomalainen orientalisti. Hän valmistui ylioppilaaksi Turusta 1684 ja maisteriksi Uppsalan yliopistosta 1691. Hän oleskeli Ludvig Fabritiuksen matkaseurueeseen kuuluneena Ruotsin Antikviteettikollegion asessorina Persiassa vuosina 1697–1699 ja kävi Armeniassa, Georgiassa ja tšerkessien maassa. Brennerin tehtävänä oli tutkia Kaspian alueen kansoja ja yrittää löytää jälkiä muinaisista gooteista. Paluumatkalla Kazanissa hän tutki tataarinkielisiä ja suomalais-ugrilaisia kansoja, erityisesti mordvalaisia. Hän hankki harvinaisia käsikirjoituksia, joissa käsiteltiin seutujen historiaa. Hän sai vuonna 1724 nimityksen Ruotsin kuninkaan kirjastonhoitajaksi.Brenner, Henrik, Tietosanakirja, 1909 osa 1Otavan Iso tietosanakirja, Otava 1967, osa 1 p. 1464 ==Julkaisuja== *Epitome Commentariorum Moysis Armeni de origine et regibus Armenorum et Parthorum *hänen selostuksena Pietari Suuren Persiaa vastaan käymän sodan syistä sisältyy Rabnerin Pietari I:n historiaan *teokseen Memorabilia Orientalis Partis Asiae sisältyy hänen tekemänsä Kaspianmeren kartta. ==Lähteet== Luokka:Suomalaiset tieteilijät Luokka:Orientalistit Luokka:Vuonna 1669 syntyneet Luokka:Vuonna 1732 kuolleet
Isak Brenner

Isak Brenner, myös Brennerus (1603–1670), oli suomalainen pappi. Hän oli Isonkyrön kirkkoherra vuodesta 1644. Hän käynnisti 1661 kytöviljelyn Etelä- Pohjanmaan soilla.Otavan Iso tietosanakirja, Otava 1967, osa 1 p. 1464 Hän harrasti maalausta ja maalasi oman kuvansa Isonkyrön kirkkoon, ja oli Messeniuksen innostamana kiinnostunut myös historiasta. Hänen poikansa oli muinaistutkija ja miniatyyrimaalari Elias Brenner.Brenner, Isak, Tietosanakirja, 1909 osa 1 ==Lähteet== Luokka:Suomen evankelis-luterilaisen kirkon papit Luokka:Vuonna 1603 syntyneet Luokka:Vuonna 1670 kuolleet
Wy

Wy tarkoittaa seuraavia: * * Wy, kylä Belgiassa * Wy-dit-Joli-Village, lyhyesti Wy, kunta Ranskassa * Wyoming, postilyhenne WY, Yhdysvaltain osavaltio ==Katso myös== Aihepiiriin liittyy myös seuraava: * WY Records, puertoricolainen levy-yhtiö.
Hirviö (elokuva)

Hirviö (I, Monster) on vuonna 1971 ensi-iltansa saanut brittiläinen kauhuelokuva, jonka ohjasi Stephen Weeks. Sen pääosissa näyttelevät Christopher Lee ja Peter Cushing. Hirviön käsikirjoituksen laati Milton Subotsky Robert Louis Stevensonin romaanin Tohtori Jekyll ja Mr. Hyde (1886) pohjalta. Alkuperäiset nimet vaihdettiin tohtori Charles Marloweksi ja herra Edward Blakeksi. Elokuvan tuottajina toimi Max Rosenberg ja Milton Subotsky. Amicus Productions toimi elokuvan tuotantoyhtiönä. Carl Davis sävelsi elokuvaan musiikin. Elokuvaa alettiin kuvaamaan 3D:nä, mutta prosessi keskeytettiin kuvausten puolivälissä. Hirviö sai ensi-iltansa kotimaassaan Isossa-Britanniassa marraskuussa vuonna 1971. Yhdysvalloissa elokuva sai ensi- iltansa huhtikuussa vuonna 1973. Hirviö on ohjaaja Stephen Weeksin ensimmäinen ohjaama pitkä elokuva. Vaikka elokuvalla oli pieni budjetti, ohjaaja Stephen Weeks onnistuu esittämään realistisen kuvauksen viktoriaanisesta Englannista, ja Christopher Lee tekee elokuvassa ikimuistoisen roolisuorituksen. ==Juoni== Psykologi Charles Marlowe (Christopher Lee) kehittää lääkkeen, joka vapauttaa hänen potilaidensa estot. Mutta kun hän testaa sitä itse, hänestä tulee julma ja moraaliton Edward Blake, joka alentuu rikoksiin ja lopulta murhatyöhön. Frederick Utterson (Peter Cushing), Marlowen asianajaja, uskoo että Blake kiristää ystäväänsä kunnes hän löytää totuuden. ==Näyttelijät== ==Arvioita== Video-oppaassa vuodelta 1994 Bello Romano luonnehti elokuvaa tyylikkääksi mutta hieman aneemiseksi ja antoi sille kolme tähteä viidestä, mikä vastaa sanallista arviota ”hyvä”. ==Lähteet== ==Aiheesta muualla== * * * Luokka:Vuoden 1971 brittiläiset elokuvat Luokka:Brittiläiset kauhuelokuvat Luokka:Brittiläiset tieteiselokuvat Luokka:Brittiläiset romaaneihin perustuvat elokuvat Luokka:Cannon Groupin elokuvat
Dornier Do 217

Dornier Do 217 oli toisen maailmansodan aikainen saksalainen pommikone. Se oli eräs harvoista Saksan käyttämistä raskaista strategisista pommituskoneista, Heinkel He 177:n ohella. Do 217 kehitettiin välivaiheiden kautta. Sitä edelsi keskiraskas tiedustelupommittaja Do 215, joka puolestaan pohjautui Suomessakin käytettyyn Do 17 -pommittajaan. Do 217 oli siipien kärkiväliltään tasan metrin verran edeltäjiään pidempi. Se oli myös vajaat puoli metriä korkeampi, ja sen runko oli noin kaksi metriä pidempi. Eräs tyyppimuunnos, E-5, oli kehitetty raskaaseen meritorjuntaan. Se toimi asealustana Hs-293A -meritorjuntaohjukselle. Tätä konetyyppiä käytti KG100-niminen lentoyksikkö.Chant, 2002: s. 107 Dornier Do 217 oli vastaus natsi-Saksan ilmailuministeriön esittämään vaatimukseen. Konetyypin huippunopeus oli 515 km/hTieteen kuvalehti Historia 2/2014, s.7 ja toimintamatkan maksimi 2 800 kilometriä, mikä ehkä juuri ja juuri riitti tekemään konetyypistä strategisen.Chant, 2002: s. 109 BMW:n 801ML-tähtimoottoreissa oli 1 580 hevosvoimaa. Konetyypin suurin pommikuorma oli peräti 4 000 kg. Joitakin koneita käytettiin myös yöhävittäjinä, jolloin eturungossa oli joko 15 mm taikka 20 mm MG FF -tykki. Muu puolustusaseistus käsitti 13 mm ja 7,92 mm konekiväärejä eri ampumoissa. Konetyypin tyhjäpaino oli 10 535 kg ja suurin lentoonlähtöpaino 16 465 kg. Konetyypin merkittävimpiä taistelutapahtumia oli taistelulaiva Roman upotus. Se tapahtui pian sen jälkeen, kun Italia oli antautunut liittoutuneille. ==Lähteet== *Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2 (englanniksi, s. 48-51) ===Viitteet=== Do 217 Luokka:Saksalaiset pommikoneet Luokka:1930-luvun pommikoneet
Iisakki Mylläri

Isak "Iisakki" Mylläri (15. joulukuuta 1894 Viipuri - 23\. lokakuuta 1967) oli suomalainen vapaapainija. Hän edusti seuratasolla Kyrön Voimaa. Mylläri sijoittui Pariisin olympialaisissa 1924 jaetulle neljännelle tilalle alle 87 kilon sarjassa pudottuaan puolivälierissä. Hän voitti uransa aikana kolme TUL:n Suomen-mestaruutta ja sijoittui kerran SM-kilpailuissa toiseksi. == Lähteet == Luokka:Suomalaiset vapaapainijat Luokka:Vuonna 1894 syntyneet Luokka:Vuonna 1967 kuolleet
Chester Newton

Chester Willard Newton (18. syyskuuta 1903 Canby - 11\. toukokuuta 1966 Oregon City) oli yhdysvaltalainen vapaapainija ja olympiamitalisti. Hän edusti seuratasolla portlandilaista Multnomah AC:ta. Newton opiskeli Oregonin osavaltionyliopistossa, jossa oli myös hänen arkkivihollisensa Robin Reed. Reed valmensi Newtonia jonkin aikaa yliopistossa, mutta tämän inho Newtonia kohtaan johti tilanteeseen, jossa painijat piti jakaa toisten koulujen kanssa. Reed yritti myös saada Newtonin vaihdettua kokonaan toiseen kouluun, mistä seurasi, että Reed erotettiin valmentajan tehtävästä. Newton ja Reed ottelivat vastakkain Pariisin olympialaisten alle 61-kiloisten sarjan finaalissa 1924, jossa Reed veti pidemmän korren. Newton ei voittanut uransa aikana yhtään maansa mestaruutta. Newton kuoli vuonna 1966 liikenneonnettomuudessa, jossa hänen autonsa osui betoniseen alikulkutunneliin ja syttyi tuleen. == Lähteet == * Newtonin profiili sports-reference.com -sivustolla Luokka:Yhdysvaltalaiset vapaapainijat Luokka:Yhdysvaltalaiset olympiamitalistit Luokka:Vuonna 1903 syntyneet Luokka:Vuonna 1966 kuolleet